laion/Wikipedia-Exotic huggingface dataset:
Jonathan Viera

Jonathan Viera Ramos (sündinud 21. oktoobril 1989 Las Palmases) on Hispaania jalgpallur, kes mängib äärepoolkaitsja või ründava poolkaitsjana Hispaania kõrgliigaklubis Almería. Ta alustas klubikarjääri kodulinnaklubis Las Palmas. Las Palmase klubiga liitus ta 2005. aastal. Las Palmase põhimeeskonnas debüteeris ta hooajal 2010/11 Hispaania esiliigas ning lõi sel hooajal liigas seitse väravat. Hooajal 2011/12 lõi Viera Hispaania esiliigas üheksa väravat. 2012. aasta mais sõlmis ta lepingu Hispaania kõrgliigaklubiga Valencia. Esimese värava Hispaania kõrgliigas lõi Viera 29. septembril 2012 mängus Real Zaragoza vastu. Hooajal 2013/14 oli ta Valenciast laenul Hispaania kõrgliigaklubis Rayo Vallecano, kus lõi 26 mänguga viis väravat. 2014. aasta septembris liitus Viera Belgia kõrgliigaklubiga Standard Liège, kuid naasis juba 2015. aasta jaanuaris Hispaaniasse, kui naasis laenulepingu alusel Las Palmasesse. Samal hooajal kindlustas ta Las Palmasega pääsu Hispaania kõrgliigasse ning sõlmis Las Palmasega püsiva lepingu. Hooajal 2015/16 lõi Viera Hispaania kõrgliigas kümme väravat. 2018. aasta veebruaris sõlmis ta nelja-aastase lepingu Hiina kõrgliigaklubiga Beijing Guoan. Hooaja 2019/20 esimeses pooles oli ta laenul Las Palmases. Las Palmasesse naasis ta jällegi 2021. aasta augustis, kui sõlmis klubiga viieaastase lepingu. Hooajal 2021/22 lõi Viera Hispaania esiliigas 14 väravat. 2023. aastal tõusis ta Las Palmasega tagasi Hispaania kõrgliigasse. 2023. aasta detsembris lõpetas ta Las Palmasega osapoolte kokkuleppel lepingu. Mõni aeg enne seda oli jalgpallis pausi teinud, et pühenduda abikaasale, kellel oli diagnoositud vähk. 2024. aasta veebruaris sõlmis Viera kuni 2025. aasta juunini kehtiva lepingu Ainsal korral on Viera mänginud Hispaania jalgpallikoondises 9. oktoobril 2017, kui MM-i valikmängus kohuti Iisraeliga. "El Valencia ficha a Jonathan Viera, mediapunta de Las Palmas". El Mundo (hispaania). 6. mai 2012. Vaadatud 4. augustil 2012. "Spanish youngster Jonathan Viera signs with Valencia". Footballcracy. 7. mai 2012. Originaali arhiivikoopia seisuga 25. juuni 2012. Vaadatud 4. augustil 2012. "Jonathan Viera finaliza su etapa en la UD Las Palmas" (hispaania). UD Las Palmas. 14. detsember 2023. Vaadatud 14. detsembril 2023. "Jogador espanhol interrompe carreira para cuidar da esposa com câncer" (portugali). Globo Esporte. 27. oktoober 2023. Vaadatud 9. veebruaril 2024. "Jonathan Viera: refuerzo de calidad para el Almería" (hispaania). UD Almería. 6. veebruar 2024. Vaadatud 7. veebruaril 2024.
Sterellum rufum

Sterellum rufum on pilvikulaadsete seltsi kuuluv liik seeni. Varem kuulus see kirmiku perekonda. Sterellum rufum andmebaasis eElurikkus
Andris Širjakovs

Andris Širjakovs (sündinud 12. oktoobril 2000) on läti võrkpallur. "Tartu Bigbank tegi veerandfinaalis suure tagasituleku ja purjetas Balti liigas poolfinaali. Kuidas läheb teistel Eesti klubidel?". Delfi Sport. Vaadatud 25. veebruaril 2024.
Pulau Pinangi osariik

Pulau Pinang on Malaisia osariik. Asub Malaka poolsaare läänerannikul Malaka väina ääres. 2020. aastal oli osariigi rahvaarv 1 740 405. 40,7 % elanikest olid malailased ja 41,3 % hiinlased. Osariigi pealinn on George Town. 2004. aasta India ookeani maavärina tagajärjel tekkinud tsunamis hukkus osariigis 52 inimest. https://www.dosm.gov.my/v1/index.php?r=column/cthemeByCat&cat=117&bul_id=akliVWdIa2g3Y2VubTVSMkxmYXp1UT09&menu_id=L0pheU43NWJwRWVSZklWdzQ4TlhUUT09 https://www.penang.gov.my/
Verhni Ufalei

Verhni Ufalei on linn Venemaal Tšeljabinski oblasti põhjaosas, samanimelise linnaringkonna keskus. Asub Ufaleika jõe ääres. Linn on asutatud 1761. aastal metallurgiatehase juurde. 1774. aastal osalesid töölised Pugatšovi ülestõusus ja põletasid tehased maha. 1776. aastal hakkas tehas taas tööle. Linnaõigused sai 1940. aastal. 2023. aasta alguses oli linna elanike arv 22 548. Peamised majandusharud on masinaehitus ja metallurgia. Kaevandatakase raua- ja niklimaaki. Народная энциклопедия «Мой город». Верхний Уфалей http://ufaleyadmin.ru/
Julian Ryerson

Julian Ryerson (sündinud 17. novembril 1997 Lyngdalis) on Norra jalgpallur, kes mängib kaitsjana Saksamaa kõrgliigaklubis Dortmundi Borussia ja Norra jalgpallikoondises. Jalgpallitreeninguid alustas ta kodukohaklubis Lyngdal IL. 2013. aastal liitus ta Vikingiga, mille meeskonnas debüteeris ta Norra kõrgliigas 2015. aastal. Aasta hiljem murdis ta ennast Vikingi põhikoosseisu. 2018. aasta juulis sõlmis Ryerson lepingu Saksamaa esiliigaklubiga 1. FC Union Berlin. Alates hooajast 2019/20 mängis ta klubiga Saksamaa kõrgliigas. 2023. aasta jaanuaris sõlmis ta kuni 2026. aasta juunini kehtiva lepingu Dortmundi Borussiaga. Aastatel 2015–2018 mängis Ryerson Norra noortekoondistes. Norra jalgpallikoondises tegi Ryerson debüüdi 18. novembril 2020 UEFA Rahvuste Liiga mängus Austria vastu. "Dortmund sign Norway defender Ryerson from Union Berlin". Reuters (inglise). 17. jaanuar 2023. Vaadatud 17. jaanuaril 2023. Julian Ryerson - National team. transfermarkt.com. Vaadatud 25.02.2024 Julian Ryerson Bundesliga.com lehel
Sõstrataelik

Sõstrataelik (Phylloporia ribis) on klassi Agaricomycetes kuuluv kandseente liik. Sõstrataelik andmebaasis eElurikkus.
South Park: suurem, pikem ja lõikamata

"South Park: suurem, pikem ja lõikamata" on 1999. aasta USA täispikk täiskasvanute animafilm, mis põhineb animeeritud telesarjal "South Park". Filmi lavastas sarja looja Trey Parker stsenaariumist, mis kirjutati koos sarja kaaslooja Matt Stone'i ja Pam Bradyga; ja peaosades Parker, Stone, Mary Kay Bergman ja Isaac Hayes, kes kõik kordavad oma rolle sarjast, kõrvalosades George Clooney, Eric Idle ja Mike Judge. Süžee järgib Stani, Kyle'i, Cartmani ja Kennyt, kui nad hiilivad alaealistele keelatud filmi seanssile, mille peaosades on Kanada komöödiaduo Terrance ja Phillip, misjärel nad hakkavad ropendama. Vanemad vihastuvad sügavalt ja liites alustavad organisatsiooni terve Kanada riigi vastu,mille järel kuulutab USA Kanadale sõja. Pärast seda võtavad Stan, Kyle ja Cartman enda midagi ette, et päästa Terrance ja Phillip hukkamisest, samas kui Kenny püüab takistada Saatana ja Saddam Husseini plaane pärast sõda maailm vallutada.
Negeri Sembilani osariik

Negeri Sembilan on Malaisia osariik. Asub Malaka poolsaare läänerannikul Malaka väina ääres. Negeri Sembilanis on troopiline vihmamets ja ekvatoriaalne kliima. 2020. aastal oli osariigi rahvaarv 1 199 974. 56,6 % elanikest olid malailased ja 21,3 % hiinlased. Osariigi pealinn on Seremban. Osariik jaguneb seitsmeks ringkonnaks. http://www.ns.gov.my/
Kammloomade loend

Siin on loetletud kammloomi. Selles nimekirjas on kammloomade liigid ja teised taksonid. Muud zooloogia mõisted on loetletud loendites zooloogia mõisteid ja anatoomia mõisteid. Kogu bioloogias käibel olevad mõisted on loetletud loendis Bioloogia mõisteid. Kui taksonil on eestikeelne nimetus, siis see on paigutatud loendisse vastavalt oma kohale tähestikus. Taksoninimetuse järel on sulgudes |ladinakeelne nimetus kaldkirjas. Edasi tulevad lühiandmed sugukondliku kuuluvuse (sgk) ja levila kohta, samuti leviku kohta Eestis: Eestis tavaline – kogu Eestis tavaline või sage Eestis kohati – Eestis kohati tavaline, kohati puudub või haruldane Eestis haruldane – Eestis haruldane või väga vähestes kohtades levinud # A B C D E F G H I J K L M N O P Q R S Š Z Ž T U V W Õ Ä Ö Ü X Y ameerika kammloom (Mnemiopsis leidyi), sgk Bolinopsidae Beroe cucumis, sgk Beroidae Beroidae, sugukond Bolinopsidae, sugukond Bolinopsis, perekond, sgk Bolinopsidae Bolinopsis infundibulum, sgk Bolinopsidae hõlmalised (Lobata), selts kombitskammloomad (Tentaculata), klass meritikker (Pleurobrachia pileus) Mertensia ovum, sgk Mertensiidae Mnemiopsis, perekond nudikammloomad (Nuda), klass Pleurobrachia, perekond, sgk Pleurobrachiidae Pleurobrachiidae, sugukond tanulane (Beroe), perekond, sgk Beroidae tanulised (Beroida), selts ümaralised (Cydippida), selts
Wilfried Singo

Wilfried Stephane Singo (sündinud 25. detsembril 2000 Ouragahios) on Elevandiluuranniku jalgpallur, kes mängib paremkaitsjana Prantsusmaa kõrgliigaklubis Monaco ja Elevandiluuranniku jalgpallikoondises. Jalgpalli hakkas ta mängima Elevandiluuranniku klubis AS Denguélé. 2019. aasta suvel liitus ta Itaalia klubiga Torino. Torino põhimeeskonnas debüteeris ta 1. augustil 2019 UEFA Euroopa Liiga eelringi kohtumises Ungari klubi Debreceni vastu. Itaalia kõrgliigas tegi ta debüüdi 27. juunil 2020 mängus Cagliari vastu. Itaalia kõrgliigas lõi ta esimese värava 29. juulil 2020 mängus Roma vastu. Alates hooajast 2020/21 kuulus ta Torino põhikoosseisu. 2023. aasta augustis sõlmis ta viieaastase lepingu Monacoga. 2020. aasta suveolümpiamängude jalgpalliturniiril osales ta Elevandiluuranniku võistkonna koosseisus. Elevandiluuranniku jalgpallikoondises tegi ta debüüdi 21. mail 2021 sõprusmängus Burkina Faso vastu. 2024. aastal tuli ta Elevandiluuranniku koondisega Aafrika meistriks. Comberousse, Anthony (17. august 2023). "Wilfried Singo s'engage avec l'AS Monaco". AS Monaco (prantsuse). Vaadatud 17. augustil 2023. "Wilfried Singo signe à l'AS Monaco jusqu'en 2028". L'Équipe (prantsuse). 17. august 2023. Vaadatud 17. augustil 2023. Wilfried Singo - National team. transfermarkt.com. Vaadatud 25.02.2024 Profiil AS Monaco FC kodulehel
Youssouf Fofana

Youssouf Fofana (sündinud 10. jaanuaril 1999 Pariisis) on Prantsusmaa jalgpallur, kes mängib keskpoolkaitsjana Prantsusmaa kõrgliigaklubis Monaco ja Prantsusmaa jalgpallikoondises. Ta kuulus noorena mitme Pariisi klubi akadeemiasse. 2017. aastal liitus ta Strasbourgiga. Hooajal 2017/18 debüteeris ta Strasbourgi reservmeeskonnas Prantsusmaa tugevuselt viiendas liigas. Prantsusmaa kõrgliigas tegi ta Strasbourgi meeskonnas debüüdi 24. augustil 2018 mängus Lyoni Olympique'i vastu. Prantsusmaa kõrgliigas lõi ta esimese värava 19. jaanuaril 2019 mängus Monaco vastu. 2020. aasta jaanuaris siirdus ta 15 miljoni euro eest Monacosse. Aastatel 2018–2019 mängis Fofana Prantsusmaa noortekoondistes. Prantsusmaa jalgpallikoondises tegi ta debüüdi 22. septembril 2022 UEFA Rahvuste Liiga mängus Taani vastu. Samal aastal kuulus ta Prantsusmaa koondisse maailmameistrivõistlustel, kus ta pääses väljakule kõigis mängudes, välja arvatud veerandfinaalis Inglismaa vastu. Koondisekarjääri esimese värava lõi ta 18. novembril 2023 EM-i valikmängus Gibraltari vastu. https://int.soccerway.com/players/youssouf-fofana/500276/ (vaadatud 25.02.2024) Chirat, Antoine (29. jaanuar 2020). "AS Monaco : Youssouf Fofana signe à son tour !". Onze Mondial (prantsuse). Vaadatud 30. detsembril 2022. Borne, Fabien (30. jaanuar 2020). "Officiel : Youssouf Fofana signe lui aussi à Monaco". Dailymercato (prantsuse). Vaadatud 30. detsembril 2022. Youssouf Fofana - National team. transfermarkt.com. Vaadatud 25.02.2024 Profiil AS Monaco FC kodulehel
Massidefekt

Massidefekt (ka massikadu) on materiaalset süsteemi moodustavate alasüsteemide vabaolekumasside summa ja süsteemi kogumassi vahe. Massidefekt tuleneb massi ja energia ekvivalentsusest E 0 = m c 2 {\displaystyle E_{0}=mc^{2}} . Massidefekti väärtus oleneb süsteemi siduvatest jõududest. Aatomituumas on see jõud seoseenergia E s e = Δ m c 2 , {\displaystyle E_{\mathrm {se} }=\Delta m\,c^{2},} kus Δ m {\displaystyle \Delta m} on massidefekt ja c {\displaystyle c} valguse kiirus. Aatomituuma massidefekt, väljendub kõigi tuuma nukleonite (prootonite ja neutronite) summaarse massi ja tuuma tegelikult mõõdetava (alati väiksema) massi erinevusena: Δ m = Z m p + N m n − m ( Z , N ) , {\displaystyle \Delta m=Zm_{p}+Nm_{n}-m(Z,N),} kus Z {\displaystyle Z} ja N {\displaystyle N} on vastavalt neutronite prootonite arv; m p {\displaystyle m_{p}} ja m n {\displaystyle m_{n}} on vastavalt vabaolekus prootonite ja neutronite mass; M ( Z , N ) {\displaystyle M(Z,N)} on tuuma mass. See massikadu Δ m {\displaystyle \Delta m} vastab aatomituuma moodustumisel vabanevale seoseenergiale, mis väljub tekkivast seotud süsteemist elektromagnet- või, neutriinokiirgusena või gravitatsioonienergiana. Praktikas ei määrata massidefekti mitte isoleeritud aatomituuma, vaid pigem vastava nukliidi kogu laenguta aatomi, seega aatommassi kohta. Sellel on eksperimentaalsed põhjused: täielikult ioniseeritud, s.t “paljaid” aatomituumasid on raske saada ja käsitleda, sest nende kõrge positiivne elektrilaeng haarab kohe keskkonnast elektrone. Osakesi moodustavate kvarkide korral põhjustavad massidefekti kvarke siduvad tugeva vastastikmõju jõud ja see on suurusjärgult võrreldav kvarkide seisumassiga. Kosmoseobjektide korral põhjustab massidefekti peamiselt gravitatsioonijõud. Näiteks Päikese gravitatsiooniline massidefekt on suurusjärgus 10–6 Päikese kogumassist. Massidefekti mõiste võttis 1927. aastal kasutusele Francis William Aston pärast seda, kui ta avastas 1919. aastal esimesena, et aatomituumad on kergemad kui nende oletatavad tuumaosakesed kokku. Seoseenergia ENE 6. köide, 1992
Osteina

Osteina on torikulaadsete seltsi kuuluv seeneperekond. Osteina undosa – lainjasservaline tümak Osteina andmebaasis eElurikkus.
Labuan

Labuan on Malaisia liiduala. Asub Kalimantani saarel asuva Sabahi osariigi ranniku lähedal Labuani saarel ja kuuel väiksemal saarel. Kaugus Kalimantani rannikust on umbes 10 km. 15. sajandist alates kuulus Labuan koos aladega Kalimantani lääne- ja põhjarannikul Brunei sultanaadile. 1846. aastal sõlmiti Brunei sultanaadi ja Suurbritannia vahel leping, millega Labuani saar läks Suurbritannia valdusesse. 1984. aastal loovutas Sabahi osariik Labuani Malaisia liiduvalitsusele ja sellest moodustati liiduala ning erimajandusterritoorium. http://pl.gov.my/
Putrajaya

Putrajaya on linn Malaisias, mis moodustab 1. järgu haldusüksuse, liiduala. Asub 25 km kaugusel riigi pealinnast Kuala Lumpurist enklaavina Selangori osariigis. Putrajayat hakati ehitama 1985. aastal valitsusasutuste jaoks. 1999. aastal valmis valitsushoone Perdana Putra ja Malaisia valitsus viidi üle Putrajayasse. 2001. aastal loodi ametlikult uus liiduala. 2012. aastaks olid kõik Malaisia ministeeriumid kolinud Putrajayasse. 2010. aastal oli Putrajaya elanike arv 68 361 ja 2020. aastal 109 202. http://pl.gov.my/
Aprill 2024

Aprill 2024, kroonika. 2024. aasta aprill algas esmaspäeval ja lõppes 30 ööpäeva hiljem teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 ... Viertola koolitulistamine: Soomes Viertola koolis toimus tulistamine, kus hukkus üks ja sai raskelt vigastada kaks last. Taiwani 2024. aasta maavärin Orski tammi purunemine. Slovakkias toimusid 2024. aasta presidendivalimiste teine voor, mille võitis Peter Pellegrini kogudes 53% häältest. Zico uppumine Lõuna-Koreas toimuvad parlamendivalimised. 2024. aasta Iraani rünnakud Iisraelile 2024. aasta 17. aprilli raketirünnak Tšernihivile "Finnish school shooting motivated by bullying - police". BBC News (Briti inglise). 3. aprill 2024. Vaadatud 12. aprillil 2024. "Näin Viertolan kouluampuja käyttäytyi poliisikuulustelussa". www.iltalehti.fi (soome). Vaadatud 12. aprillil 2024. ERR (3. aprill 2024). "Taiwani lähistel leidis aset maavärin magnituudiga 7,5". ERR. Vaadatud 3. aprillil 2024. ERR (7. aprill 2024). "Venemaa kuulutas Orenburgi oblastis üleujutuse tõttu välja eriolukorra". ERR. Vaadatud 12. aprillil 2024. "Ukraine-sceptic, Fico ally Pellegrini wins Slovakia presidential election". France 24 (inglise). 7. aprill 2024. Vaadatud 12. aprillil 2024. "Ally of Slovakia's pro-Russian prime minister wins presidential election". CNN (inglise). 7. aprill 2024. Vaadatud 12. aprillil 2024. "Opposition win in South Korea election to deepen policy stalemate for Yoon". Reuters. Vaadatud 12. aprillil 2024.
Andre Maaker

Andre Maaker (sündinud 9. juunil 1980) on eesti kitarrist ja muusik. Maaker alustas kitarriõpinguid hinnatud jazzkitarristi ja õpetaja Tiit Pauluse juhendamisel, olles eelnevalt õppinud klarnetit ja saksofoni. Hiljem viisid õpingud teda Georg Otsa nimelisse Tallinna muusikakooli ja TÜ Viljandi kultuuriakadeemiasse, mille lõpetas 2018. aastal. Ta on Tartu Ülikooli Viljandi Kultuuriakadeemia kitarriõppejõud, aktiivne sooloartist ja teeb kaasa ka erinevates muusikakollektiivides, nagu näiteks Bad Habits Trio, muusikaline kitarripõnevik Triller koos Ain Agani ja Vaiko Eplikuga või Trio Romansid. Tema sagedased lavapartnerid on olnud Jaan Sööt, Susanna Aleksandra, Pille-Rite Rei, Kadri Voorand, Liisi Koikson ja Sofia Rubina. Ta on koostööd teinud välisartistidega nagu Deniss Pashkevich, Daniel "Pipi" Piazzolla, Ian Ethan Case, Laima Jansone, Saulius Petreikis, Teemu Viinikainen, Mārcis Auziņš, Jānis Aišpurs and Ned Ferm. Maaker on välja andnud kolm soolokitarrialbumit ja tema mängu on kuulda enam kui 30 albumil. "Andre Maaker". EESTI JAZZLIIT. Vaadatud 26. veebruaril 2024. "EN – BIO". EN (inglise). Vaadatud 26. veebruaril 2024. https://andremaaker.com/
Strelasund

Strelasundi väin ehk Strelasund on väin Läänemere lõunarannikul, Rügeni saare ja Saksamaa ülejäänud mandriosa vahel. Strelasundi väin kulgeb loodest kagusse ning on ligikaudu 25 km pikk ning kuni 3 km lai. Väin on võrreldes teiste Saksamaa põhjaranniku madalamate rannavetega ebatavaliselt sügav (kohati rohkem kui 10 m sügavune). Strelasundi mandripoolsel edelakaldal asub tänapäeval ajalooline hansalinn Stralsund. Pärast viimast jääaega jätsid 13 000 aastat tagasi sulanud liustikud Strelasundi kanti endast maha rohkete rändrahnude ja voortega kaetud maastiku. Veel umbes 7000 aastat tagasi oli seal kunagise liustikujää sulavetest tekkinud jõeorg koos metsaste kallastega. Jääajale järgnenud merevee taseme tõusu tõttu tungis tollane Litoriinameri mõlemalt poolt sellesse orgu ja nii tekkis Strelasundi väin oma praegusel kujul. Strelasundi väinas toimusid Taani kuninga Valdemar IV ja hansalaevastiku vahelised merelahingud aastatel 1362 ja 1369. Teise lahingu tulemusena sõlmiti 1370. aastal Stralsundi rahuleping, mis oli suureks löögiks Taani rahvusvahelisele mõjule. Samal ajal jõudis Hansa Liit selle lepingu tingimustega oma võimu tippu. Lisaks parvlaevaühendustele viib alates 1930. aastatest üle Strelasundi Rügeni saarele ka maantee- ja raudteesild.
Dória

Matheus Dória Macedo (tuntud lihtsalt kui Dória; sündinud 8. novembril 1994 São Gonçalos) on Brasiilia jalgpallur, kes mängib keskkaitsjana Mehhiko kõrgliigaklubis Santos Laguna. Ta alustas klubikarjääri Brasiilia klubis Botafogo, mille meeskonnas debüteeris ta Brasiilia kõrgliigas 2012. aastal. 2013. aastal tuli ta Botafogoga Rio de Janeiro osariigi meistriks. 2014. aasta septembris sõlmis ta viieaastase lepingu Prantsusmaa kõrgliigaklubiga Olympique de Marseille. Marseille meeskonnas debüteeris ta Prantsusmaa kõrgliigas alles hooajal 2016/17. Enne seda mängis ta Marseille reservmeeskonnas Prantsusmaa madalamates liigades ning oli laenul Brasiilia kõrgliigaklubis São Paulo (2015) ja Hispaania kõrgliigaklubis Granada (2015–2016). 2018. aasta esimeses pooles oli ta Marseillest laenul Türgi kõrgliigaklubis Yeni Malatyaspor. Alates hooajast 2018/19 on Dória mänginud Santos Lagunas. Hooajal 2020/21 valiti Dória Mehhiko liigahooaja parimaks kaitsjaks. Ainsal korral on Dória mänginud Brasiilia jalgpallikoondises 6. aprillil 2013, kui sõprusmängus kohtuti Boliiviaga. https://int.soccerway.com/players/matheus-doria-macedo/227884/ (vaadatud 26.02.2024)
Koporje lään

Koporje lään (rootsi k. Koporje län) oli haldusüksus Rootsiaegses Rootsi Läänemereprovintside Ingerimaa kubermangus. Ingerimaa (Vadja viiendik) ja Käkisalmi lään läks Rootsi valdusse 1617 Ingeri sõja lõpetanud Stolbovo rahulepingu alusel. Stolbovo rahulepinguga sai Venemaa Rootsilt tagasi Novgorodi, Staraja Russa, Porhovi, Gdovi ja teisi alasid, kuid pidi loovutama Rootsile Ingerimaa koos Ivangorodi kindlusega (Jaanilinna), Jaama, Koporje kindlus, Nöteborgi kindluse ja Laadogast läänes oleva Laadoga-Karjalaga Käkisalmi lääni. Rootsi Ingeri alad moodustati Ingerimaa kubermanguks ja seda hakkas juhtima Narva asehaldur, kes määrati Ingerimaa kuberneriks. Ingerimaa kuberner resideeris Narva linnuses. Kubermang hõlmas Ivangorodi, Jama, Koporje ja Nöteborgi läänid. Koporje lääni kuulusid: Toldoskoj pogost, kuhu kuulus ka Kattila kihelkond, Västra-Kargalskoj pogost ehk Kargalsvästra pogost, kuhu kuulus ka Soikina kihelkond (soome Soikkola, Soikkina, Kolkanp), Östra-Kargalskoj pogost ehk Kargalsöstra pogost, kuhu kuulus ka Klopitsa kihelkond ja Koporje (soome Kaprio) kihelkond ja mõisad Vuissakka jt, Samoskoj pogost, kuhu kuulusid ka Hevaa kihelkond (soome Hevaa) ja Serepetta kihelkond (soome Serepetta, Serebetta, enne Uusi Puura), Djatelinskoj pogost, Kipinskoj pogost, Ratsinskoj/Rasinskoj pogost, kuhu kuulus ka Unaditsi kihelkond, kus ka Velkotta (Welkotta) jt. mõisad Gregoriovskj pogost, kus ka Ilisia (Ilies) jt. mõisad Däglinskoj/Deglinskoj pogost, kuhu kuulus ka Skvoritsa kihelkond (soome Skuoritsa, Skvorits) ja kabel Kolpnies (soome Kolppanan, Kolppino), kus ka Staitza (Staissa), Hatsina jt. mõisad Esdilitskoj pogost, Saretskoj pogost, kuhu kuulus ka Kupanitsa kihelkond (soome Kupanitsa), Oseretskoj pogost, Svidiskoj pogost, kuhu kuulus ka Koprina kihelkond, Gräsinsoj pogost, Orlinsoj pogost 1583– , Svante Stålarm, Koporje linnuse ja lääni asehaldur 1614–1618 Joachim Berendes (1575–1623 Riia), Koporje lääni asehaldur, 1611. aastast Viiburi asehaldur 1620–1636 Bogislaus von Rosen, Koporje ja Jama asehaldur 1626–1629 Nils Assersson Mannersköld, Narva, Ivangorodi, Jama, Koporje[viide?] asehaldur ja Ingerimaa kuberner 1646–1650 Hans Drake (surn. 1653), Koporje, Jama ja Ivangorodi lääni ning Virumaa Alutaguse asehaldur Narvas Ingerimaa ja Käkisalmi kindralkuberner Narvas Eesti Ajalooarhiivi fondiloendis (vaadatud 06.12.2016) Kasper Kepsu, Den besvärliga provinsen. Reduktion, skattearrendering och bondeoroligheter i det svenska Ingermanland under slutet av 1600-talet, Helsingfors 2014, s. 120 August Wilhelm Hupel: Historisch-chronologisch-biographische Nachrichten von den liefländischen Generalgouverneuren, Gouverneuren und Statthaltern des Schlosses zu Riga zur königl. schwedischen Regierungszeit. / "Nordische Miscellaneen" St. 18-19, Riga: Hartknoch 1789, lk 519 Liisi Taimre, Rootsi-Vene suhetest Ingerimaa kuberneri ja Vene vojevoodide kirjavahetuses 1630. aastatel, Tuna 1/2012, lk 7 Hans Drake, Arméofficer, Landshövding, Svenskt biografiskt lexikon, sok.riksarkivet.se
Santos Laguna

Club Santos Laguna S.A. de C.V. on Mehhiko jalgpalliklubi, mis tegutseb Coahuila osariigis Torreónis. See mängib Mehhiko kõrgliigas Liga MX. Klubi on asutatud 1983. aastal. Mehhiko kõrgliigas on see mänginud alates hooajast 1988/89. Mehhiko meistriks on Santos Laguna tulnud kuus korda, viimati 2018. aasta Clausura-hooajal. 2014. aasta Apertura-hooajal võideti Mehhiko karikafinaal, kui penaltiseeria järel alistati Puebla. 2015. aastal võitis Santos Laguna Mehhiko superkarikafinaalis Club Américat tulemusega 1:0. Kahel korral on Santos Laguna jõudnud Põhja- ja Kesk-Ameerika klubide meistrivõistlustel (CONCACAF Champions Cup) finaali – 2012. ja 2013. aastal ning mõlemal korral kaotati teisele Mehhiko klubile, Monterrey. Alates 2009. aastast on klubi kodustaadion olnud Estadio Corona, mis mahutab 30 000 pealtvaatajat. See asendas samanimelise 1970. aastal ehitatud staadioni, mis oli klubile jäänud liiga väikeseks. Santos Laguna naiskond mängib Mehhiko naiste kõrgliigas Liga MX Femenil. Seisuga 1. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Vaata ka Kategooria:Santos Laguna mängijad. Liga MX (6): Invierno 1996, Verano 2001, Clausura 2008, Clausura 2012, Clausura 2015, Clausura 2018 Copa MX (1): Apertura 2014 Campeón de Campeones (1): 2015 58 Jared Borgetti (1996–2006) "LIGA MX - Página Oficial de la Liga Mexicana del Fútbol Profesional". Koduleht